Neuvoston 26 päivänä helmikuuta 1996 vahvistama YHTEINEN KANTA (EY) N:o 28/96 neuvoston päätöksen 96/.../EY tekemiseksi ilman epäpuhtauksia mittaavien jäsenvaltioiden mittausasemaverkostojen ja yksittäisten mittausasemien tietojenvaihtojärjestelmän käyttöönottamisesta



Virallinen lehti nro C 219 , 27/07/1996 s. 0001



Neuvoston 26 päivänä helmikuuta 1996 vahvistama YHTEINEN KANTA (EY) N:o 28/96 neuvoston päätöksen 96/. . ./EY tekemiseksi ilman epäpuhtauksia mittaavien jäsenvaltioiden mittausasemaverkostojen ja yksittäisten mittausasemien tietojenvaihtojärjestelmän käyttöönottamisesta (96/C 219/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan, ottaa huomioon komission ehdotuksen (1), ottaa huomioon talous- ja sosiaalikomitean lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että 1) Euroopan yhteisön viidennessä toimintaohjelmassa (4) suositellaan ympäristöä koskevien perustietojen keräämistä ja niiden yhteensopivuuden, vertailukelpoisuuden ja selkeyden kehittämistä, 2) Euroopan ympäristökeskuksen tavoitteista ja tehtävistä on säädetty Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 17 päivänä toukokuuta 1990 annetussa neuvoston asetuksessa (ETY) N:o 1210/90 (5), 3) on tarpeen luoda ilmanlaatua koskevien tietojen vaihtamismenettely epäpuhtauksien ja haittavaikutusten torjumiseksi, jotta voitaisiin parantaa elämisen ja ympäristön laatua koko yhteisössä seuraamalla ilman epäpuhtauksien ehkäisemisestä annetun kansallisen ja yhteisön lainsäädännön täytäntöönpanon aikaansaamaa pitkän aikavälin kehitystä ja aikaansaatuja parannuksia, 4) olisi vältettävä päällekkäisyyttä erityisesti Euroopan ympäristökeskukselle ja komissiolle toimitettavien tietojen siirrossa, 5) yhteisen tietojenvaihtomenettelyn valvonta- ja tarkkailuverkostojen välillä rikkiyhdisteiden ja leijuman aiheuttamaan ilman pilaantumiseen liittyvien tietojen osalta käyttöön ottamisesta 24 päivänä kesäkuuta 1975 tehdyn neuvoston päätöksen 75/441/ETY (6) ja ilman pilaantumista mittaavien verkostojen ja yksittäisten asemien keskinäisen tietojenvaihdon käyttöönottamisesta jäsenvaltioissa 24 päivänä kesäkuuta 1982 tehdyn neuvoston päätöksen 82/459/ETY (7) mukaisesta tietojenvaihdosta saatujen kokemusten ansiosta on mahdollista luoda täydellisempi ja edustavampi tietojenvaihtojärjestelmä ottamalla tarkasteltavaksi yhä useampia epäpuhtauksia ja liittämällä järjestelmään ilman epäpuhtauksia mittaavat mittausasemaverkostot ja yksittäiset mittausasemat, 6) olisi erotettava toisistaan ne tiedot, jotka on toimitettava aina, erityisesti ilmanlaadun arvioinnista ja hallinnasta annetun neuvoston direktiivin 96/. . ./EY (8) (jäljempänä `ilmanlaatudirektiivi`) nojalla, ja tiedot, jotka on toimitettava, jos ne ovat saatavilla, 7) koottavien tietojen on oltava riittävän edustavia, jotta epäpuhtauksien pitoisuudet voitaisiin kartoittaa koko yhteisössä, ja 8) yhteisten arviointiperusteiden käyttäminen mittaustulosten validoimisessa ja käsittelemisessä lisää toimitettujen tietojen yhteensopivuutta ja vertailukelpoisuutta, ON PÄÄTTÄNYT SEURAAVAA: 1 artikla Tavoitteet 1. Tällä direktiivillä otetaan käyttöön ilman epäpuhtauksia mittaavien mittausasemaverkostojen ja yksittäisten mittausasemien tietojenvaihtojärjestelmä, jäljempänä `tietojenvaihto`. Se koskee - mittausasemaverkostoja ja yksittäisiä asemia ja sisältää yksityiskohtaiset tiedot jäsenvaltioissa toimivista ilman epäpuhtauksien seurantaverkostoista ja -asemista, - asemilla mitattuja ilmanlaatua koskevia tietoja; tietojenvaihtoon kuuluu liitteessä I olevan 3 ja 4 kohdan mukaisesti lasketut jäsenvaltioiden mittausasemilta saadut ilman epäpuhtauksien mittaustulokset. 2. Komissio ja 6 artiklassa tarkoitetut elimet vastaavat tietojenvaihdon suorittamisesta. Voidakseen hyötyä Euroopan ympäristökeskuksen asiantuntemuksesta komissio kääntyy sen puoleen sen toimivaltaan kuuluvissa asioissa, kuten tietojärjestelmän käyttöönotto ja käyttö. 2 artikla Epäpuhtaudet 1. Tietojenvaihto koskee ilmanlaatudirektiivin liitteessä I mainittuja ilman epäpuhtauksia. 2. Jäsenvaltioiden on ilmoitettava tämän tietojenvaihdon puitteissa tietoja myös liitteessä I olevassa 2 kohdassa mainituista epäpuhtauksista, jos 6 artiklassa tarkoitetuilla tahoilla on niitä koskevat tiedot käytettävissään ja jos pitoisuuksia mitataan jäsenvaltioissa säännöllisesti. 3 artikla Mittausasemat Edellä 1 artiklassa tarkoitettu tietojenvaihto koskee - asemia, joita käytetään pantaessa täytäntöön ilmanlaatudirektiivin 4 artiklan mukaisesti annettuja direktiivejä, - asemia, jotka jäsenvaltiot valitsevat tähän tarkoitukseen olemassa olevien asemien joukosta liitteessä I olevassa 2 kohdassa mainittujen epäpuhtauksien paikallisten pitoisuuksien ja kaikkien liitteessä I mainittujen epäpuhtauksien alueellisten pitoisuuksien (niin sanottu "tausta") arvioimiseksi, vaikka ne eivät kuuluisikaan ensimmäisessä luetelmakohdassa mainittujen direktiivien soveltamisalaan, - mahdollisuuksien mukaan asemia, jotka ovat osallistuneet päätöksellä 82/459/ETY käyttöön otettuun tietojenvaihtojärjestelmään, jos edellinen luetelmakohta ei koske niitä. 4 artikla Mittausasemaverkostoja ja yksittäisiä asemia koskevat tiedot 1. Komissiolle on toimitettava tiedot mittausasemista, asemilla käytettävistä mittalaitteista ja menetelmistä ja niiden muodostaman verkoston rakenteesta ja organisaatiosta. Nämä tiedot on toimitettava komissiolle, ellei niitä ole sille jo aikaisemmin toimitettu olemassa olevan ilmanlaatua koskevan lainsäädännön nojalla. Liitteessä II on lueteltu esimerkkejä vaadittavista tiedoista. Komissio määrittelee 7 artiklassa säädettyä menettelyä noudattaen vähimmäistiedot, jotka jäsenvaltioiden on toimitettava. 2. Edellä 3 artiklan ensimmäisessä luetelmakohdassa mainitut asemat alkavat osallistua tietojenvaihtoon, kun ilmanlaatudirektiivin 4 artiklassa tarkoitettu lainsäädäntö on tullut voimaan. 3. Komissio toimittaa jäsenvaltioille viimeistään kuusi kuukautta tämän päätöksen voimaantulosta jo aiemmin perustetun tietokannan, joka sisältää komission osastojen tästä asiasta keräämät tiedot, sekä sen käyttöön ja päivitykseen tarkoitetun ohjelman. Jäsenvaltioiden on oikaistava, muutettava ja/tai täydennettävä näitä tietoja. Päivitetyt atk-tiedostot on lähetettävä komissiolle toisena vuonna tämän päätöksen voimaantulon jälkeen 1 päivään lokakuuta mennessä. 4. Komissio tarkentaa tiedonsiirtotekniikan 7 artiklassa määrättyä menettelyä noudattaen ottaen huomioon 1 artiklan 2 kohdan määräykset. 5. Sen jälkeen, kun jäsenvaltiot ovat lähettäneet tietoja ensimmäisen kerran, komissio lisää saamansa tiedot tietokantaansa ja laatii vuosittain teknisen kertomuksen keräämistään tiedoista; komissio toimittaa jäsenvaltioille päivitetyn "verkostot ja asemat" -tietokannan 1 päivään heinäkuuta mennessä. Jäsenvaltioiden on oikaistava, muutettava ja/tai täydennettävä näitä tietoja. Päivitetyt atk-tiedostot on lähetettävä komissiolle 1 päivään lokakuuta mennessä. 5 artikla Asemien mittaustuloksista lähetettävät tiedot 1. Komissiolle on lähetettävä seuraavat tulokset: a) liitteessä I olevassa 3 ja 4 kohdassa tarkoitetut tiedot 3 artiklan ensimmäisessä luetelmakohdassa tarkoitettujen asemien osalta, jotka valitaan ilmanlaatudirektiivin 4 artiklan nojalla annetuissa direktiiveissä määritettyjen kriteerien perusteella; asemien valitsemisessa on otettava huomioon erilaiset ilmanlaatutilanteet kussakin jäsenvaltiossa, b) ainakin liitteessä I olevassa 4 kohdassa määritellyt vuositiedot kaikkien muiden 3 artiklan toisessa luetelmakohdassa tarkoitettujen asemien osalta, c) liitteessä I olevassa 3 ja 4 kohdassa määritellyt tiedot kaikkien 3 artiklan kolmannessa luetelmakohdassa tarkoitettujen asemien osalta. Nämä tiedot on toimitettava komissiolle, ellei niitä ole sille jo aikaisemmin toimitettu olemassa olevan ilmanlaatua koskevan lainsäädännön nojalla. 2. Jäsenvaltiot vastaavat lähetettyjen mittaustulosten ja tilastollisten tunnuslukujen arvojen laskemiseen käytettyjen tietojen vahvistamisesta liitteessä III esittyjen yleisten sääntöjen mukaisesti. Jäsenvaltioiden täytyy käyttää tietojen yhdistämisessä ja tilastollisessa laskennassa vähintään niin tiukkoja arviointiperusteita kuin liitteessä IV on esitetty. 3. Jäsenvaltioiden on toimitettava kalenterivuoden tulokset komissiolle seuraavan vuoden lokakuun 1 päivään mennessä; ensimmäiset tiedot toimitetaan vuodelta 1997. 4. Jäsenvaltioiden on mahdollisuuksien mukaan toimitettava komissiolle tiedot, jotka päätöksellä 82/459/ETY käyttöön otettuun tietojenvaihtojärjestelmään osallistuneet asemat ovat keränneet 1 päivän lokakuuta 1989 ja tämän päätöksen voimaantulopäivän välisenä aikana. 5. Komissio tarkentaa tulostensiirtomenetelmät 7 artiklassa määrätyn menettelyn mukaisesti ottaen huomioon 1 artiklan 2 kohdan määräykset. 6. Komissio lisää saamansa tiedot tietokantaansa, laatii vuosittain teknisen kertomuksen keräämistään tiedoista ja toimittaa jäsenvaltioille päivitetyn "tulokset"-tietokannan. Kertomus perustuu ainoastaan vahvistettuihin tuloksiin. 7. Komissio huolehtii yhteisymmärryksessä jäsenvaltioiden kanssa kansainvälisiin ohjelmiin tarvittavien tietojen toimittamisesta kansainvälisille elimille. 6 artikla Jäsenvaltioiden on nimettävä yksi tai useampia tahoja, jotka vastaavat tietojenvaihtojärjestelmän käyttöönotosta ja käytöstä, ja niiden on tiedotettava tästä komissiolle. 7 artikla Komissio tarkentaa tarvittaessa ilmanlaatudirektiivin 12 artiklan mukaista menettelyä noudattaen - tietojensiirtomenetelmien laatimis- ja päivitysmenettelyn, - yhteyden Euroopan ympäristökeskuksen toimintaan ilman epäpuhtauksien alalla, - liitteessä I olevan 2, 3 ja 4 kohdan sekä liitteiden II, III ja IV tarkistukset, - miten tietojenvaihdossa otetaan huomioon mittaustekniikoiden kehittyminen, - menettelyn laajentamisen muista kuin yhteisön jäsenvaltioista tuleviin tietoihin. 8 artikla Komissio toimittaa neuvostolle kertomuksen päätöksen täytäntöönpanosta viiden vuoden kuluessa päätöksen voimaantulosta. Komissio toimittaa kertomuksen mukana aiheellisiksi katsomansa ehdotukset tämän päätöksen muuttamiseksi. 9 artikla Tämä päätös tulee voimaan 1 päivänä tammikuuta 1997. 10 artikla Tämä päätös on osoitettu kaikille jäsenvaltiolle. Tehty . . . Neuvoston puolesta Puheenjohtaja (1) EYVL N:o C 281, 7.10.1994, s. 9 (2) EYVL N:o C 110, 2.5.1995, s. 3 (3) Euroopan parlamentin lausunto annettu 16 päivänä kesäkuuta 1995 (EYVL N:o C 166, 3.7.1995, s. 177), neuvoston yhteinen kanta vahvistettu . . . (sitä ei ole vielä julkaistu virallisessa lehdessä) ja Euroopan parlamentin päätös tehty . . . (sitä ei ole vielä julkaistu virallisessa lehdessä) (4) EYVL N:o C 138, 17.5.1993, s. 5 (5) EYVL N:o L 120, 11.5.1990, s. 1 (6) EYVL N:o L 194, 25.7.1975, s. 32, päätös kumottu päätöksellä 82/459/ETY (EYVL N:o L 210, 19.7.1982, s. 1) (7) EYVL N:o L 210, 19.7.1982, s. 1 (8) EYVL N:o L . . . LIITE I EPÄPUHTAUDET, TILASTOLLISET PARAMETRIT JA MITTAYKSIKÖT 1. Ilmanlaatudirektiivin liitteessä I mainitut epäpuhtaudet 2. Epäpuhtaudet, joita ei mainita ilmanlaatudirektiivin liitteessä I: >TAULUKON PAIKKA> 3. Tulokset, mittayksiköt ja keskiarvon laskenta-ajat: >TAULUKON PAIKKA> 4. Tulokset lasketaan kalenterivuotta kohti ja toimitetaan komissiolle: - epäpuhtauksien 1-35 osalta: yllä olevassa taulukossa annettuja suositeltuja keskiarvon laskenta-aikoja vastaavista mittaustuloksista lasketut aritmeettinen keskiarvo, mediaani, 98. persentiili (ja 99,9. persentiili, joka voidaan haluttaessa ilmoittaa epäpuhtauksille, joiden keskiarvon laskenta-aika on 1 h) ja korkein arvo; epäpuhtauden 7 (otsoni) osalta pitäisi laskea myös 8 tunnin keskiarvoista lasketut tilastolliset parametrit, - epäpuhtauksien 2, 36 ja 37 osalta: yllä olevassa taulukossa annettuja suositeltuja keskiarvon laskenta-aikoja vastaavista mittaustuloksista laskettu aritmeettinen keskiarvo. X. persentiili pitäisi laskea tosiasiallisesti mitatuista arvoista. Kaikki arvot pitäisi esittää suuruusjärjestyksessä: X1 <= X2 <= X3 <= .......... <= Xk <= .......... <= XN-1 <= XN X. persentiili on seuraavasti laskettu k:n arvo: k = (q * N) jossa q on yhtä kuin x/100 ja N on tosiasiallisesti mitattujen arvojen lukumäärä. Arvo (q * N) pitäisi pyöristää lähimpään kokonaislukuun. Kaikki tulokset pitäisi ilmaista mikrogrammoina kuutiometriä kohti (seuraavassa lämpötilassa ja paineessa: 293 ° K ja 101,3 kPa) lukuun ottamatta epäpuhtauksia 2, 36 ja 37, joiden osalta tulokset ilmaistaan grammoina kuutiometriä ja vuotta kohti. LIITE II MITTAUSASEMAVERKOSTOJA, YKSITTÄISIÄ MITTAUSASEMIA JA MITTAUSTEKNIIKOITA KOSKEVAT TIEDOT Mahdollisimman paljon tietoja pitäisi mahdollisuuksien mukaan toimittaa esimerkiksi seuraavista kohdista: I. MITTAUSASEMAVERKOSTOT - Nimi - Lyhenne - Maantieteellinen kattavuus (paikallista teollisuutta, pieni/suuri kaupunki, kaupunkialue/taajama, maakunta, alue, koko maa) - Verkoston hallinnosta vastaava taho - nimi - vastuuhenkilön nimi - osoite - puhelin- ja telekopionumerot - Aikavyöhyke (GMT, paikallinen aika) II. YKSITTÄISET MITTAUSASEMAT 1. Yleistä - Nimi - Viitenumero tai koodi - Asemasta vastaavan tahon nimi (jos se on eri kuin verkostosta vastaava taho) - Aseman tyyppi - liikenne - teollisuus - tausta - Aseman tehtävä (paikallinen, kansallinen, EU-direktiivin mukainen, GEMS, OECD, EMEP tms.) - Maantieteelliset koordinaatit - Korkeus (keskimääräisestä merenpinnan tasosta) - NUTS-taso III - Mitatut epäpuhtaudet - Mitatut meteorologiset parametrit - Muut tarpeelliset tiedot: tavallisin tuulen suunta, lähimmistä esteistä mitatun etäisyyden suhde esteiden korkeuteen jne. 2. Ympäristö/pinnanmuodostus - Aluetyyppi - kaupunkialue - esikaupunkialue - maaseutua - Alueen tarkempi kuvaus - asuinalue - liikealue - teollisuusalue - maanviljelysalue - luonnontilassa - Vyöhykkeen asukasluku 3. Tärkeimmät päästölähteet - Julkiset voima- ja energialaitokset, kaukolämpökeskukset - Liike- ja muiden laitosten sekä asuinrakennusten polttolaitokset - Teollisuuden polttolaitokset - Tuotantoprosessit - Fossiilisten polttoaineiden tuotanto ja jakelu - Liuotinkäyttö - Maantieliikenne - Muut liikkuvat lähteet ja koneet (tarkennettava) - Jätteiden käsittely ja hävitys - Maanviljely - Luonto 4. Huomioita liikenteestä (vain siitä tulevia päästöjä mittaavien asemien osalta) - Leveä katu, jolla on - paljon liikennettä (yli 10 000 ajoneuvoa päivässä) - kohtalaisesti liikennettä (2 000-10 000 ajoneuvoa päivässä) - vähän liikennettä (alle 2 000 ajoneuvoa päivässä) - Kapea katu, jolla on - paljon liikennettä (yli 10 000 ajoneuvoa päivässä) - kohtalaisesti liikennettä (2 000-10 000 ajoneuvoa päivässä) - vähän liikennettä (alle 2 000 ajoneuvoa päivässä) - Katukuilu, jossa on - paljon liikennettä (yli 10 000 ajoneuvoa päivässä) - kohtalaisesti liikennettä (2 000-10 000 ajoneuvoa päivässä) - vähän liikennettä (alle 2 000 ajoneuvoa päivässä) - Valtatie, jolla on - paljon liikennettä (yli 10 000 ajoneuvoa päivässä) - kohtalaisesti liikennettä (2 000-10 000 ajoneuvoa päivässä) - vähän liikennettä (alle 2 000 ajoneuvoa päivässä) - Muuta: tienristeys, liikennevalot, pysäköintialue, linja-autopysäkki, taksiasema jne. III. MITTAUSTEKNIIKAT - Laitteet - nimi - analyysimenetelmän periaate - Näytteenotto - näytteenottopaikka (rakennuksen edusta, jalkakäytävä, piha) - näytteenottokohdan korkeus maanpinnasta - näytteenottolinjan pituus - mittaustulosten integrointiaika - näytteenottoaika - Kalibrointi - tyyppi: automaattinen, manuaalinen, automaattinen ja manuaalinen - menetelmä - kalibrointitaajuus LIITE III TULOSTEN VALIDOINTI JA LAATUKOODIT 1. Validointimenettely Validointimenettelyssä pitäisi - ottaa huomioon esimerkiksi huollosta, kalibroinnista tai teknisistä ongelmista johtuvat häiriöt, asteikon ylittävät mittaustulokset ja nopeisiin vaihteluihin kuten ylisuuriin laskuihin tai nousuihin viittaavat tulokset. Tiedot tulisi tarkistaa ottaen huomioon mittausaikana mittauspaikalla esiintyvät erityiset ilmasto- tai sääolosuhteet; ja - pystyä havaitsemaan virheelliset mittaustulokset esimerkiksi vertaamalla edellisen kuukauden arvoihin ja muihin epäpuhtauksiin sekä tekemällä keskihajonta-analyysi. Myös tuloksia merkittäessä laadittu validointiselostus pitäisi tutkia ja tarkistaa. 2. Laatukoodit Kaikkia lähetettyjä tietoja pidetään vahvistettuina, paitsi jos niihin on liitetty T- tai N-koodi, jotka määritellään seuraavasti: - T-koodi: tulokset, joita ei ole (vielä) vahvistettu 1 kohdassa selostetun menettelyn mukaisesti, - N-koodi: tulokset, joiden katsottiin 1 kohdassa selostetun validointimenettelyn perusteella olevan virheellisiä tai epäluotettavia. LIITE IV TULOSTEN YHDISTÄMISEN JA TILASTOLLISTEN PARAMETRIEN LASKEMISEN PERIAATTEET A. TULOSTEN YHDISTÄMINEN Yhden tunnin ja 24 tunnin arvojen laskemisessa lyhytaikaisista tuloksista noudatetaan seuraavia periaatteita: - yhden tunnin arvot: vähintään 75 % vahvistettuja tuloksia, - 24 tunnin arvot: yli 50 % yhden tunnin vahvistettuja tuloksia, mutta enintään 25 % peräkkäisiä hylättyjä (N-koodi) tuloksia. B. TILASTOLLISTEN PARAMETRIEN LASKEMINEN - keskiarvo ja mediaani: yli 50 % tuloksista hyväksyttyjä, - 98. ja 99,9. persentiili sekä suurin arvo: yli 75 % tuloksista hyväksyttyjä. Kunkin vuoden tarkastelujaksojen, jotka ovat talvi (tammikuun alusta maaliskuun loppuun ja lokakuun alusta joulukuun loppuun) ja kesä (huhtikuun alusta syyskuun loppuun), vahvistettujen tulosten lukumäärän välinen suhde ei saa olla suurempi kuin 2. NEUVOSTON PERUSTELUT I. JOHDANTO 1. Komissio antoi neuvostolle 7 päivänä syyskuuta 1994 (1) ehdotuksen Euroopan yhteisön perustamissopimuksen 130 s artiklan 1 kohtaan perustuvaksi päätökseksi ilman epäpuhtauksia mittaavien jäsenvaltioiden mittausasemaverkostojen ja yksittäisten mittausasemien tietojenvaihtojärjestelmän käyttöönottamisesta. 2. Euroopan parlamentti antoi lausuntonsa ensimmäisessä käsittelyssä 16 päivänä kesäkuuta 1995 (2) ja talous- ja sosiaalikomitea antoi lausuntonsa 22 päivänä helmikuuta 1995 (3). 3. Käsiteltyään nämä lausunnot komissio toimitti neuvostolle 29 päivänä marraskuuta 1995 muutetun ehdotuksensa (4). 4. Neuvosto vahvisti yhteisen kantansa perustamissopimuksen 189 c artiklan mukaisesti 26 päivänä helmikuuta 1996. II. TAVOITE Päätösehdotuksella on tarkoitus korvata päätöksillä 75/442/ETY ja 82/459/ETY käyttöön otettu tietojenvaihtojärjestelmä ilmanlaadusta annetulla direktiivillä (5) käyttöön otettujen uusien puitteiden kanssa yhdenmukaisella järjestelmällä, joka mahdollistaa tasalaatuisten mittaustulosten keräämisen. Uusi järjestelmä koskee siten useampia epäpuhtauksia, se kattaa myös jäsenvaltioiden ilman epäpuhtauksien seurantaa varten käyttöön ottamia asemia ja verkostoja koskevat tiedot, ja siihen kuuluu tulosten yhdistämis- ja validointimenettelyt. III. YHTEISEN KANNAN ERITTELY 1. Yleisiä huomioita Ottaen huomioon edellä mainitun tavoitteen ja toivomuksensa suuremmasta yhdenmukaisuudesta ja paremmasta luettavuudesta, neuvosto saattoi ottaa yhteiseen kantaansa kirjaimellisesti, asiallisesti tai osittain Euroopan parlamentin esittämät ja komission muutettuun ehdotukseensa sisällyttämät tarkistukset N:o 2, 19, 8, 10 ja 11. 2. Erityisiä huomautuksia (Jäljempänä olevat viittaukset koskevat muutetun ehdotuksen tekstiä, jollei muuta ole sanottu; lihavoidut viittaukset koskevat yhteisen kannan tekstiä.) Neuvosto teki seuraavat komission hyväksymät muutokset komission muutettuun ehdotukseen: i) Otsikko ja ensimmäinen artikla Neuvoston mielestä yhteisen kannan (ja alkuperäisen ehdotuksen) otsikko vastaa paremmin päätöksen tavoitteita sellaisina kuin ne ovat 1 artiklassa. Yhteisen kannan teksti selventää 1 kohdan 2 luetelmakohdassa niiden suureiden laatua, joita tietojenvaihto koskee (lasketut tulokset), ja 2 kohdassa sen, että komissio ja jäsenvaltioiden nimeämät elimet jakavat vastuun päätöksen täytäntöönpanemisesta. ii) 4 ja 9 artikla Yhteisen kannan 4 artiklassa selvennetään jäsenvaltioiden ja komission välisen verkostoja ja asemia koskevien tietojen vaihdon aikataulu, ja annetaan ensimmäiselle tietojensiirrolle realistisempi määräpäivä, kun otetaan huomioon asemien verkottamiseen tarvittava aika. Myös 9 artiklassa vahvistettua voimaantulopäivää on myöhennetty, koska muutetussa ehdotuksessa suunniteltua päivämäärää ei voitu soveltaa. Neuvosto ei pitänyt tarpeellisena 3 kohdassa määrätä, että yleisölle annettaisiin asemia koskevia tietoja kansallisella tasolla, kuten 2 kohdassa on ehdotettu. iii) 5 ja 6 artikla 5 artiklassa on tehty muutoksia terminologiaan, jotta se olisi yhdenmukainen 1 artiklan 1 kohdan 2 luetelmakohdassa käytetyn terminologian kanssa. Yhteiseen kantaan ei ole muuten otettu tarkistuksia N:o 6 ja 7, koska toisaalta ei ole jäsenvaltioiden tehtävä jakaa komission kertomuksia ja toisaalta ilmanlaadusta annettavan direktiivin 11 artiklan 2 kohdan b alakohdassa on jo säädetty ilman laatua koskevan kertomuksen julkaisemisesta, jossa tehdään yhteenveto tämän tietojenvaihtojärjestelmän puitteissa saaduista tiedoista. Yhdenmukaisesti tämän päätöksen 2 artiklan 1 kohdan ja ilmanlaatua koskevan direktiivin 4 artiklan kanssa ei 7 artiklan 3 luetelmakohdassa säädetä, että ilman laadusta annettavassa direktiivissä tarkoitettujen epäpuhtauksien luetteloa voitaisiin muuttaa komitologiamenettelyllä. iv) Liitteet Liitteitä II-IV on lähinnä yksinkertaistettu erityisesti toimitettavien tietojen yksityiskohtien (liitteessä II oleva 2.2 ja 2.3 kohta) tai laatukoodien määrän suhteen. Tarkistuksen N:o 11 osalta neuvoston kuten parlamentinkin mielestä on suotavaa kasvattaa liikenteen luonnehtimista mahdollistavia tietoja, mutta neuvosto piti aiheellisempana, että otettaisiin käyttöön uusi tieluokka kuin että tarkennettaisiin tieliikenteen määrää (liitteessä II oleva II.4 kohta). (1) EYVL N:o C 281, 7.10.1994, s. 9 (2) EYVL N:o C 166, 3.7.1995, s. 173 (3) EYVL N:o C 110, 2.5.1995, s. 5 (4) EYVL N:o C 59, 28.2.1996, s. 24 (5) Tällä hetkellä toisessa käsittelyssä yhteistoimintamenettelyssä.